EUROOPA KOMISJON Brüssel,16.7.2019 COM(2019) 338 final 2019/0154(NLE) Ettepanek: NÕUKOGU MÄÄRUS millega muudetakse määrusi (EL) 2019/124 ja (EL) 2018/2025 seoses teatavate kalapüügivõimalustega



SELETUSKIRI 1.ETTEPANEKU TAUST •Ettepaneku põhjused ja eesmärgid Nõukogu määrusega (EL) 2019/124 on 2019. aastaks kehtestatud teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. Tavaliselt muudetakse kõnealuseid püügivõimalusi nende kehtivusaja jooksul mitu korda. Nõukogu määrusega (EL) 2018/2025 on liidu kalalaevadele kehtestatud 2019. ja 2020. aastaks teatavate süvamere kalavarude püügi võimalused. Ettepanekuga muudetakse ühe piirkonna besuugovaru lubatud kogupüüki vastavalt ICESi nõuandele kõnealuse kalavaru kohta. •Kooskõla poliitikavaldkonnas praegu kehtivate õigusnormidega Esitatud meetmed on kavandatud vastavalt ühise kalanduspoliitika eesmärkidele ja eeskirjadele ning need on kooskõlas liidu säästva arengu poliitikaga. •Kooskõla muude liidu tegevuspõhimõtetega Kavandatud meetmed on kooskõlas liidu muude tegevuspõhimõtetega, eriti keskkonnapoliitikaga. 2.ÕIGUSLIK ALUS, SUBSIDIAARSUS JA PROPORTSIONAALSUS •Õiguslik alus Käesoleva ettepaneku õiguslik alus on Euroopa Liidu toimimise lepingu artikli 43 lõige 3. Liidu kohustused vee-elusressursside säästvaks kasutamiseks tulenevad ühise kalanduspoliitika uue alusmääruse artiklis 2 sätestatud kohustustest. •Subsidiaarsus (ainupädevusse mittekuuluva valdkonna puhul) Ettepanek tehakse liidu ainupädevusse kuuluvas valdkonnas, millele on osutatud aluslepingu artikli 3 lõike 1 punktis d. Subsidiaarsuse põhimõtet seetõttu ei kohaldata. •Proportsionaalsus Ettepanek on proportsionaalsuse põhimõttega kooskõlas järgmisel põhjusel: ühine kalanduspoliitika on ühine poliitika. Vastavalt aluslepingu artikli 43 lõikele 3 on nõukogul kohustus võtta vastu meetmed kalapüügivõimaluste kehtestamise ja eraldamise kohta. •Vahendi valik Kavandatav vahend: määrus. 3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

•Praegu kehtivate õigusaktide järelhindamine või toimivuse kontroll Ei kohaldata. •Konsulteerimine sidusrühmadega Ettepanekus võetakse arvesse sidusrühmadelt, nõuandekomisjonidelt, liikmesriikide asutustelt, kalurite organisatsioonidelt ja valitsusvälistelt organisatsioonidelt kogu aasta jooksul saadud tagasisidet, mida arvestatakse ka kalapüügivõimaluste kehtestamisel. •Eksperdiarvamuste kogumine ja kasutamine Ettepanek põhineb Rahvusvahelise Mereuurimise Nõukogu (ICES) teaduslikel nõuannetel. •Mõju hindamine Kalapüügivõimalusi käsitleva määruse kohaldamisala on piiratud aluslepingu artikli 43 lõikega 3. •Õigusnormide toimivus ja lihtsustamine Ei kohaldata. •Põhiõigused Ei kohaldata. 4.MÕJU EELARVELE Kavandatud meetmed ei mõjuta eelarvet. 5.MUU TEAVE •Ettepaneku sätete üksikasjalik selgitus Käesoleva ettepaneku eesmärk on muuta määrust (EL) 2019/124 järgmiselt. ICESi 9. ja 10. alapiirkonna ning CECAFi rajooni 34.1.1 liidu vete anšoovis on lühiealine liik, mille uuringutulemused selguvad mais. Kui lubatud kogupüüki (TAC) arvestataks kalendriaasta asemel ajavahemikuks 1. juulist kuni järgmise aasta 30. juunini, oleks tagatud see, et kalapüügivõimalused põhinevad selle lühikese elueaga liigi iga-aastase uuenemise parimal võimalikul hindamisel. Määrusega (EL) 2018/120, mida on muudetud määrusega (EL) 2018/1628, on kehtestatud anšoovise lubatud kogupüük erandkorras 18 kuuks alates 1. jaanuarist 2018 kuni 30. juunini 2019, et viia see vastavusse uue teadusliku nõuande perioodiga, mis algab juulis ja kestab kuni järgmise aasta juuni lõpuni. Nõukogu määruse (EL) 2019/124 kohaselt on ICESi 9. ja 10. alapiirkonnas ning CECAFi rajooni 34.1.1 liidu vetes alates 1. juulist 2019 kuni 30. juunini 2020 anšoovise lubatud kogupüük null kuni uute teaduslike nõuannete saamiseni. Selleks et püük võiks jätkuda, kehtestati 2019. aasta kalapüügivõimaluste teise muutmise käigus ajutine lubatud kogupüük. Teaduslikud nõuanded tehti kättesaadavaks 28. juunil 2019. Lubatud kogupüüki ajavahemikuks, mis algab 1. juulil 2019, tuleks muuta kooskõlas ICESi uusimate teaduslike nõuannetega.

Käesoleva ettepaneku eesmärk on muuta nõukogu määrust (EL) 2018/2025, millega on liidu kalalaevadele kehtestatud 2019. ja 2020. aastaks teatavate süvamere kalavarude püügi võimalused. Kalapüügivõimaluste kehtestamise ajal oli ICESi 10. alapiirkonna besuugot käsitlev teaduslik nõuanne kättesaadav ainult 2019. aasta kohta. Otsustati, et kõnealuse kalavaru püügi võimaluseks nii 2019. kui ka 2020. aasta kohta kehtestatakse 576 tonni ning vajaduse korral muudetakse seda vastavalt teaduslikule nõuandele 2020. aasta kohta. ICESi teaduslik nõuanne soovitusega kehtestada kalapüügivõimaluseks 553 tonni avaldati 11. juunil 2019. Besuugo püügi võimalusi ICESi 10. alapiirkonnas tuleb muuta, et võtta arvesse uusimaid teaduslikke nõuandeid. 2019/0154 (NLE) Ettepanek: NÕUKOGU MÄÄRUS millega muudetakse määrusi (EL) 2019/124 ja (EL) 2018/2025 seoses teatavate kalapüügivõimalustega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse Euroopa Komisjoni ettepanekut ning arvestades järgmist: (1)Nõukogu määrusega (EL) 2019/124 on määratud 2019. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. (2)Määruses (EL) 2019/124 on sätestatud, et ICESi 9. ja 10. alapiirkonnas ning CECAFi rajoonis 34.1.1 on anšoovise (Engraulis encrasicolus) lubatud kogupüük (TAC) null. Selleks et püük võiks jätkuda, kehtestati kalapüügivõimaluste teise muutmise käigus ajutine lubatud kogupüük. Anšoovis on lühikese elueaga liik ja asjaomane teaduslik nõuanne avaldati 28. juunil 2019. Anšoovise püügi piirnorme ICESi 9. ja 10. alapiirkonnas ning CECAFi rajooni 34.1.1 liidu vetes oleks vaja muuta vastavalt Rahvusvahelise Mereuurimise Nõukogu (ICES) viimasele teaduslikule nõuandele. (3)Nõukogu määrusega (EL) 2018/2025 on liidu kalalaevadele kehtestatud 2019. ja 2020. aastaks teatavate süvamere kalavarude püügi võimalused. Kõnealuses määruses on sätestatud besuugo lubatud kogupüük ICESi 10. alapiirkonnas mõlema aasta kohta, lähtudes 2019. aasta teaduslikest nõuannetest ja oodates 2020. aasta teaduslikke soovitusi. ICES avaldas teadusliku nõuande 2020. aasta kohta 11. juunil 2019. Lubatud kogupüük tuleks kehtestada kooskõlas viimaste teaduslike nõuannetega. (4)Määruseid (EL) 2019/124 ja (EL) 2018/2025 tuleks seetõttu vastavalt muuta. (5)Määruses (EL) 2019/124 sätestatud anšoovise püügi võimalusi ICESi 9. ja 10. alapiirkonnas ning CECAFi rajooni 34.1.1 liidu vetes kohaldatakse alates 1. juulist 2019. Käesolev muutmismäärus peaks seega jõustuma alates samast kuupäevast. Selline tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna asjaomased kalapüügivõimalused ei ole veel ammendatud, ON VASTU VÕTNUD KÄESOLEVA MÄÄRUSE: Artikkel 1

Määruse (EL) 2019/124 IA lisas asendatakse tabel, milles on sätestatud anšoovise püügi võimalused ICESi 9. ja 10. alapiirkonnas ning CECAFi rajooni 34.1.1 liidu vetes, järgmise tabeliga: Liik: Anšoovis Püügipiirkond: 9. ja 10.; CECAFi rajooni 34.1.1 liidu veed Engraulis encrasicolus (ANE/9/3411) Hispaania 4 281 (1) Ennetuslik lubatud kogupüük (TAC) Portugal 4 671 (1) Liit 8 952 (1) Lubatud kogupüük (TAC) 8 952 (1) (1) Selle kvoodi alusel võib püüda ainult 1. juulist 2019 kuni 30. juunini 2020. Artikkel 2 Määruse (EL) 2018/2025 lisas asendatakse tabel, milles on sätestatud besuugo püügi võimalused ICESi 10. alapiirkonna liidu ja rahvusvahelistes vetes, järgmise tabeliga: